### NN 81/2022 (13.7.2022.), Odluka o naknadi za razvoj komunalnih vodnih građevina za javnu vodoopskrbu na području Općine Primošten

VODOVOD I ODVODNJA ŠIBENIK D.O.O.

1221

Na temelju članka 52. i 56. Zakona o financiranju vodnoga gospodarstva (»Narodne novine«, broj 153/09, 90/11, 56/13, 154/14, 119/15, 120/16, 127/17, 66/19), te članka 23. Zakona o vodnim uslugama (»Narodne novine«, broj 66/19), Skupština trgovačkog društva Vodovod i odvodnja Šibenik d.o.o., na sjednici održanoj 28. lipnja 2022. godine, donosi

ODLUKU

O NAKNADI ZA RAZVOJ KOMUNALNIH VODNIH GRAĐEVINA ZA JAVNU VODOOPSKRBU NA PODRUČJU OPĆINE PRIMOŠTEN

I.

Ovom se Odlukom uvodi obveza plaćanja naknade za razvoj komunalnih vodnih građevina za javnu vodoopskrbu na području Općine Primošten kojom se određuje: visina, detaljnije namjene kojima služi prihod od naknade (dalje u tekstu: naknada za razvoj), način obračuna i naplate naknade za razvoj, nadzor nad obračunom i naplatom naknade za razvoj, obveznike plaćanja te osnovica za obračun naknade.

II.

Iznos naknade za razvoj komunalnih vodnih građevina za javnu vodoopskrbu na području Općine Primošten iznosi 2,00 kn/m3.

Obveznici plaćanja iznosa naknade iz stavka 1. ove točke su svi korisnici vodnih usluga na području Općine Primošten.

III.

Sredstva naknade za razvoj sustava javne vodoopskrbe na području Općine Primošten koriste se isključivo u svrhu namijenjenu za financiranje: građenja novih, rekonstrukciju postojećih i održavanje komunalnih objekata i uređaja za vodoopskrbu, sukladno Planu gradnje komunalnih vodnih građevina.

Izgradnja komunalnih objekata i uređaja za vodoopskrbu, u smislu ove Odluke, podrazumijeva rekonstrukciju postojećih i izgradnju novih vodovodnih mreža, kao i sanaciju (asfaltiranje, popločavanje i sl.) površina koje su prekopane u svrhu naprijed opisanih zahvata na području Općine Primošten.

IV.

Sredstva naknade za razvoj sustava javne vodoopskrbe na području Općine Primošten iz toč. III. ove Odluke prihod su TD Vodovod i odvodnja d.o.o., Šibenik, Kralja Zvonimira 50 (u daljnjem tekstu: Isporučitelj)

V.

Namjenska novčana sredstva iz stavka 1. toč. II. ove Odluke naplaćivat će Isporučitelj temeljem računa koje ispostavlja svim korisnicima usluge javne vodoopskrbe na području Općine Primošten.

VI.

Ovom se Odlukom Isporučitelju povjerava javna ovlast prikupljanja sredstava za razvoj sustava vodovodne mreže sukladno toč.III. Odluke.

Javna ovlast iz prethodnog stavka obuhvaća:

1) ovlast i obvezu Isporučitelja da prikuplja iznos predmetne naknade bez prava na prijeboj i cesiju s osnova bilo kojih tražbina koje Isporučitelj ima prema Općini Primošten, osim u slučajevima utvrđenim posebnom odlukom Općinskog vijeća Općine Primošten;

2) ovlast i obvezu Isporučitelja da prikupljeni iznos naknade za razvoj sustava javne vodoopskrbe jednom mjesečno uplaćuje na Namjenski kunski račun otvoren kod banke, a koji služi financiranju komunalnih vodnih građevina za javnu vodoopskrbu na području Općine Primošten namijenjenu za financiranje građenja novih, rekonstrukciju postojećih i održavanje vodnih građevina.

3) Zabranu Isporučitelju da raspolaže na bilo koji način iznosom naknade za razvoj komunalnih vodnih građevina za javnu vodoopskrbu na području Općine Primošten osim na način određen sukladno ovoj Odluci

4) Vođenje evidencije o prikupljenim i utrošenim sredstvima naknade za razvoj

5) Izrađivanje i dostavljanje pojedinačnog izviješća na zahtjev Općine Primošten o prikupljenim i utrošenim sredstvima naknade za razvoj

6) Izrađivanje i dostavljanje kvartalnih i godišnjih izvješća o utrošku vode, obračunatim iznosima naknade za razvoj, te o prikupljenim i utrošenim sredstvima od naknade za razvoj Općini Primošten

Posebnim Ugovorom Općina Primošten i Isporučitelj mogu regulirati svoje međusobne odnose u svezi naknade za razvoj komunalnih vodnih građevina na području Općine Primošten.

VII.

Nadzor nad obračunom i naplatom sredstava naknade obavlja Skupština Isporučitelja i JUO Općine Primošten.

VIII.

Ova Odluka donosi se za razdoblje važenja plana gradnje komunalnih vodnih građevina.

Isporučitelj će ovu Odluku dostaviti Vijeću za vodne usluge u roku od pet dana od dana donošenja.

IX.

Stupanjem na snagu ove Odluke prestaje se primjenjivati Odluka Općinskog vijeća Općine Primošten o naknadi za razvoj komunalnih vodnih građevina za javnu vodoopskrbu na području općine Primošten, klasa: 363-05/14-01/1, urbroj: 2182/02-01/14-1, od 22. rujna 2014. godine.

Ova Odluka objavit će se u »Narodnim novinama«, a stupa na snagu osmoga dana od objave.

Broj: 1-4159-16/2022

Šibenik, 28. lipnja 2022.

Predsjednik Skupštine
 Ante Galić, dipl. iur., v. r.